**Ceval Omar** (fødd i 1993) er ein norsk-somalisk modell, influensar og aktivist. Ho er ei transkvinne som aktivt kjemper mot rasisme og transfobi. Ho vert sett på som ei viktig talskvinne for melaninrike transpersonar og LHBTIQ-personar. Sommaren 2020 vart ho den første trans-black-curvy-modellen avbilda i britiske *Vogue*. Ho jobba per 2022 for det skandinaviske modellfirmaet Heartbreak Management, men var også signert hos byrå i både New York, London og Paris.

Bakgrunn
--------

Ceval vaks opp i Oslo. Oppveksten hennar var røff og var korgje ein veldig positiv eller hyggeleg oppvekst, av di ho vart behandla dårleg for å vera annleis. Då ho vart eldre, laga ho seg sin eigen familie som bestod av vener frå Oslo og rundt om i verda. Ho sa: «Eg har måtte lære å akseptere meg sjølv via min 'chosen family'».

Karriere
--------

Omar er aktiv som modell og har omtrent 17 000 følgjarar på Instagram.

Ho signerte med skandinaviske Heartbreak Management og fleire andre modellbyrå i 2018 og har sidan då delteke på mellom anna Oslo Fashion Week og Copenhagen Fashion Week. I 2021 gjorde ho mellom anna kampanjar for merka YSL Beauty, H&M, Mugler og Off-White.

Ceval Omar er også ein aktivist og brenn for lhbtq-rettar, mangfald, antirasisme og kampen mot global oppvarming. Ho uttalte mellom anna dette til magasinet D2 i 2020:

> Eg brenn veldig for Black Lives Matter-rørsla, som jo også spreidde seg til Noreg i sommar. Det er eg glad for, for meg handler denne rørsla meir om rasisme enn om politivald – og rasisme eksisterer diverre over heile verda. Eg engasjerer meg sjølvsagd så mykje i dette fordi eg er svart sjølv, men diskriminering rammar ikkje berre svarte, men også mange andre minoritetar – både ut frå kjønn, seksuell legning og religionstilhøyrsle. Difor ville eg involvert meg like mykje i Black Lives Matter om eg hadde ei anna hudfarge.
> 
> 

Ho uttalte også til magasinet D2 i 2020 fleire sterke kvinner ho har som førebilete:

> Eg har alltid vore inspirert og motivert av sterke kvinner. Desse kvinnene inspirerer meg ufatteleg mykje med styrken og motet sitt: Klimaforkjemparen Greta Thunberg, politikaren Alexandria Ocasio-Cortez, den tidlegare supermodellen Naomi Campbell, den avdøde poeten og aktivisten Maya Angelou, den avdød songaren og pianisten Nina Simone og tidlegare presidentfrue Michelle Obama.
> 
> 

Ho vart i desember 2021 kåra til «årets banebrytar» av motemagasinet KK.

På Costume Awards 2022 vart Ceval kåra til årets modell.

17. juni slapp artisten Nils Bech og Oslo-artisten OMVR låten «Ceval» som hyller transmodellen Ceval Omar. Bech sa til Avisa Oslo sommeren 2022 at han spesielt let seg inspirera av Ceval-sitatet: «Eg vil heller leve eitt år i ljoset enn 10.000 år i skuggen». Bech skreiv på Instagram at: «Vår nye song «Ceval» er som nåtidas Pride-tog: Full av trøkk og danseglede, men også med eit ibuande mørke.»

Under Trans Awareness Week 2022 la Instagram sin offisielle konto ut eit innlegg for å fremme Ceval Omar.

Kjelder
-------

1. ↑  «Proff, oppført som Ceval Omar Omar». Henta 15. november 2022.
2. 1 2  Kifle, Mylena (26. juni 2020), «Hun kjenner på både rasisme, kvinnehat og transfobi. Nå løftes svarte transpersoners rettigheter frem.», *www.aftenposten.no* (på norsk bokmål), henta 14. november 2022
3. ↑  Einarsdóttir, Ida Elise Eide (31. august 2020), «Den norsk-somaliske transmodellen Ceval (26) skriver historie», *Melk & Honning* (på norsk bokmål), henta 14. november 2022
4. ↑  «Heartbreak Management», *www.heartbreakmanagement.com*, henta 15. november 2022
5. ↑  «Ceval Omar - Model», *MODELS.com*, henta 15. november 2022
6. 1 2 3  Licius, Sara Flaaen (28. desember 2021), «- Det var jo ingen rundt meg som så ut som meg», *kk.no* (på norsk bokmål), henta 14. november 2022
7. ↑
8. 1 2  Kaspersen, Line (24. september 2020), «Hun er den første svarte plus-size transmodellen i Vogue», *www.dn.no* (på norsk bokmål), henta 14. november 2022
9. ↑  Claussen, Lea (8. juni 2022), «COSTUME AWARDS 2022: Dette er Årets Modell», *Costume.no* (på norsk bokmål), henta 14. november 2022
10. ↑  Myhrer, Nicole (23. juni 2022), «Transmodellen Ceval Omar fra Oslo hylles i ny låt: – Ikon av vår tid», *Avisa Oslo* (på norsk bokmål), henta 14. november 2022
11. ↑  «Trans Awareness Week, "The ideas of beauty never included a person like me", explains Ceval Omar.», *Instagram* (på engelsk), 14. november 2022, henta 15. november 2022